Filmer

Vi bruker flere filmer i undervisningen. Her er noen eksempler på oppgaver til filmer:

1.The Beautiful Country av H. P. Moland
Oppgaver til filmen 1. Hvilke ulike kulturmøter finer du i filmen? 2. Hvilke kommunikasjons- og kulturkræsj finner du i filmen? 3. På hvilken måte er status og identitetssøken viktige temaer i filmen. 4. Hovedpersonens navn betyr ” Mindre verdt enn støv”. Hva forteller det om samfunnet han ble født inn i? 5. Hvilket forhold har vietnamesere til USA, slik det kommer fram i filmen? 6. Filmens undertittel er ”En epic story of hope”. Hva menes med det? 7. Hva syns du om filmen (sett ut fra et Kommunikasjon- og kulturfaglig synspunkt)?

2**. Mars og venus**  1. Hva menes med tittelen Mars og Venus a) Bok b) Planeter c) Guder Hva har dette med temaet å gjøre? 2. Hvorfor er kommunikasjon mellom menn og kvinner så vanskelig? Bruk kommunikasjonsteori for å begrunne svaret. 3. Kan vi si at dette har med KUTURFORSKJELLER å gjøre? På hvilken måte? Kan du knytte teori om kultur til svaret ditt.


 * 3. Entre les murs (bak murene) – Klassen **

1. Hva syns du om den norske tittelen på filmen i forhold til den franske originaltittelen? 2. Hva slags inntrykk får du av det franske skolesystemet i filmen? Noen markante forskjeller eler likheter med norsk skole? 3. Hvordan vil du beskrive lærerrollen? 4. Hva slags gruppe er klassen (hvor mange, etnisitet, alder med mer). Hvilke konsekvenser har det flerkulturelle for elevenes roller og forhold til hverandre og læreren? 5. Velg deg to av følgende kommunikasjonssituasjon og analysér den ut fra dine kunnskaper om kommunikasjonsmodeller og bakgrunnslitteraturen kap. 8 (Hylland Eriksen) a) Foreldresamtalene (mor til Suleyman/bror/lærer) b) Møtet i disiplinærkomitéen (mor til Suleyman/Suleyman/lærer/rektor) c) Elevsamtalen mellom Khoumba og M. Marin d) M. Marin kaller jentene for tisper, eller gjør han det? 6. Begrepet SKAM ble diskutert i klassen. En gutt ville ikke spise med moren til en kamerat, fordi det var skambelagt. A) Hvilke andre ting frambrakte følelser av skam blant ungdommene. B) Hva er skambelagt i det norske samfunnet i dag? Hvordan viser det seg i tilfelle? 7. ”Språk er makt” – kan du finne eksempler på situasjoner eller forhold som bekrefter dette utsagnet. (knytt dette til det du har lest om emnet) 8. Hvilke konflikter kom fram i filmen? Nevn så mange du kan, og identifiser dem ut fra om det handler om kommunikasjon eller kultur, eller begge deler?